kardosdrur/scandi-wiki huggingface dataset:
Maria Elisabeth af Østrig (1737-1740)

Ærkehertuginde Maria Elisabeth af Østrig (; 5. februar 1737 – 7. juni 1740) var en østrigsk ærkehertuginde, der var det ældste barn af Maria Theresia af Østrig og den Tysk-romerske kejser Frans 1. Stefan. Hun var storesøster til kejserne Josef 2. og Leopold 2. og til dronning Marie Antoinette af Frankrig.

Biografi 

Ærkehertuginde Maria Elisabeth blev født den 5. februar 1737 på Schönbrunn Slot i Wien som det ældste barn af ærkehertuginde Maria Theresia af Østrig, tronfølger til De Habsburgske Arvelande, og Frans Stefan af Lothringen. Der var dog ikke den store jubel ved barnets fødsel, fordi forældrene havde ønsket sig en søn.

Maria Elisabeth var en livlig og livsglad pige, som hendes bedstefar kejser Karl 6. havde stor glæde af. Han kunne godt lide at lege med sin "Liesl", som var meget "underholdende og sjov". Under et familieophold i Laxenburg den 7. juni 1740 pådrog Maria Elisabeth sig en sygdom, der stadig er ukendt i dag, og som viste sig i konstante voldsomme opkastninger. Mavekramper vekslede med gentagne opkastninger dagen igennem, indtil pigen døde klokken ni samme aften i en alder af tre år. Hendes far Franz Stephan berettede om sin datters død:

Prinsessen blev gravsat som det første medlem af Huset Habsburg-Lothringen i Maria Theresien-krypten, en del af Kapucinerkrypten i Kapucinerkirken i Wien. Hendes hjerte og indvolde, som blev fjernet som led i bevarelsen af liget, er i Hertugkrypten i Stephansdom i Wien.

Navnet Maria Elisabeth blev også givet til hendes yngre søster ærkehertuginde Maria Elisabeth.

Anetavle

Referencer

Litteratur

Eksterne henvisninger 

Huset Habsburg-Lothringen
Østrigere i 1700-tallet
Personer fra Wien
Ærkehertuginder af Østrig
Google URL Shortener

Google URL Shortener, bedre kendt som goo.gl, er en udgået URL-forkortelses tjeneste, der ejes og drives af Google. Den blev lanceret tilbage i december 2009, og var oprindeligt brugt til Google Toolbar og Feedburner. Virksomheden lancerede en separat hjemmeside til goo.gl, blot et år efter lanceringen.

Brugerne havde adgang til et overblik over indtastede webadresser, der tidligere var blevet forkortet, efter at have været logget ind på deres tilknyttede Google-konto. Realtidsanalysedata, inklusive trafik over tid, tophenvisninger og besøgsprofiler blev registreret. Af sikkerhedsmæssige årsager tilføjede Google automatisk spamsystemdetektion baseret på den samme type filtreringsteknologi, der bruges i Gmail.

Goo.gl har ikke accepteret nye brugere siden d. 13. april 2018, og Google stoppede tjenesten for eksisterende brugere d. 30. marts 2019. Tidligere oprettede links omdirigerer stadig til deres tidligere destination.

Google
Kieran Tierney

Kieran Tierney (født 5. juni 1997) er en skotsk professionel fodboldspiller, som spiller for La Liga-klubben Real Sociedad, hvor han er lånt til fra Arsenal, og Skotlands landshold.

Klubkarriere

Celtic 
Tierney begyndte sin karriere hos Celtic, hvor han fik sin professionelle debut den 22. april 2015. Det var i 2015-16 sæsonen, at Tierney havde sit gennembrud, og blev fast mand på holdet. Tierney blev ved sæsonens udgang valgt som årets unge spiller i Skotland.

Tierney fortsatte sin gode form over de næste sæsoner, og vandt årets unge spiller i Skotland igen i 2017 og 2018. I sin tid hos Celtic var Tierney del af at vinde det skotske mesterskab 4 gange.

Arsenal 
Tierney skiftede i august 2019 til Arsenal, hvor han blev den dyreste skotske spiller nogensinde. Hans første sæson var skuffende som resultat af skadesproblemer, men han etablerede sig fra 2020-21 sæsonen som fast mand på venstre-backen. Han holdte denne rolle frem til ankomsten af Oleksandr Zintjenko i sommeren 2022, som overtog hans plads, og har set Tierney hovedsageligt sidde på bænken siden.

Leje til Real Sociedad 
Tierney skiftede i august 2023 til spanske Real Sociedad på en lejeaftale for 2023-24 sæsonen.

Landsholdskarriere

Ungdomslandshold 
Tierney har repræsenteret Skotland på flere ungdomsniveauer.

Seniorlandshold 
Tierney debuterede for Skotlands landshold den 29. marts 2016. Han var del af Skotlands trup EM 2020.

Titler 
Celtic

 Scottish Premiership: 4 (2015-16, 2016-17, 2017-18, 2018-19)
 Scottish Cup: 2 (2016-17, 2017-18)
 Scottish League Cup: 2 (2017-18, 2018-19)

Arsenal

 FA Cup: 1 (2019–20)
 FA Community Shield: 2 (2020, 2023)

Individuelle

 PFA Scotland Årets unge spiller: 3 (2015–16, 2016–17, 2017–18)
 SFWA Årets unge spiller: 3 (2015–16, 2016–17, 2017–18)
 Celtic Årets unge spiller: 3 (2015-16, 2016-17, 2017-18)
 PFA Scotland Årets Hold i Premiership: 3 (2015–16, 2016–17 2017–18)

Referencer

Eksterne henvisninger 

 

Fodboldspillere fra Skotland
Fodboldlandsholdsspillere fra Skotland
Fodboldspillere fra Celtic F.C.
Fodboldspillere fra Arsenal F.C.
Fodboldspillere fra Real Sociedad
Deltagere ved det europæiske mesterskab i fodbold 2020
Trolleboda

Trolleboda kan referere til to forskellige lokaliteter i Sverige:

 Trolleboda (Karlskrona kommun) − en by i Karlskrona kommun, Blekinge län, Blekinge
 Trolleboda (Ronneby kommun) − en bebyggelse i Ronneby kommun, Blekinge län, Blekinge
Trolleboda (Ronneby kommun)

Trolleboda er en bebyggelse i Ronneby kommun i Blekinge län i Sverige. Den har  indbyggere. I den nordlige del af bebyggelsen, sammen med den kystnære bebyggelse ved Sköneviken og Västra Dragsnäsviken op til Dragsnäs, afgrænser SCB fra 2015 en småort.

Trolleboda er også et fritidshusområde.

Referencer 

Byer i Ronneby kommun
Backaryd

Backaryd er et byområde i Ronneby kommun i Blekinge län i Sverige, beliggende 17 kilometer nord for kommunens hovedby Ronneby. Backaryd var tidligere en stationsby på den smalsporede Bredåkra–Tingsryds Järnväg mellem Ronneby og Tingsryd.

Industri 
Byen rummer Backarydsgruppen; firmaet består af moderselskabet Karosseriverken I Urbanusson AB, datterselskaberne U-Lift AB, Euro-Lans Ambulanser AB og Prototypcenter. Backarydsgruppen omsatte i 2005 for 200 mio. SEK og havde 130 ansatte.

Desuden findes strømpeproducenten Pahne Textil AB.

Idræt 
I byen ligger BSK - Backaryds Sportklubb.

Referencer

Eksterne henvisninger 
 Backaryds samhällsförening

Byer i Ronneby kommun
Classic de l'Ardèche 2022

Classic de l'Ardèche 2022 var den 22. udgave af det franske cykelløb Classic de l'Ardèche. Det 171,5 km lange linjeløb blev kørt den 26. februar 2022 med start og mål i Guilherand-Granges i den sydøstlige del af landet. Løbet var en del af UCI ProSeries 2022. Løbet blev vundet af amerikanske Brandon McNulty fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI ProSeries 2022
Omloop Het Nieuwsblad for kvinder 2022

Omloop Het Nieuwsblad for kvinder 2022 var den 17. udgave af det belgiske cykelløb Omloop Het Nieuwsblad for kvinder. Det 128,4 km lange linjeløb blev kørt den 26. februar 2022 med start i Gent og mål i Ninove i Østflandern. Løbet var ikke en del af UCI Women's World Tour 2022, men var på den internationale UCI-kalender for damer. Det blev vundet af hollandske Annemiek van Vleuten fra  for anden gang i karrieren.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Omloop Het Nieuwsblad 2022

Referencer

Eksterne henvisninger 
 
 

2022
UCI Women's Road World Rankings 2022
Flyveløse fugle

Flyveløse fugle er fugle, der har mistet evnen til at flyve. Der findes i dag over 60 levende vilde fuglearter, der ikke kan flyve, herunder velkendte arter som strudse, nanduer, emuer, kiwier og pingviner. Ud over disse er der en række arter, der langsomt (gennem evolution) har mistet deres flyveevne og kun i begrænset omfang er i stand til at flyve. Den mindste flyveløse fugl i dag er Inaccessible dværgriksen, som måler 12,5 cm og vejer omkring 34,5 gram. De største fugle der ikke kan flyve, er også verdens største fugle, nemlig strudsene, der måler omkring 2,7 meter og vejer op til 155 kg. De mindste kendte arter, som langnæbbet gærdesmutte er uddøde.

Den manglende evne til at flyve har udviklet sig uafhængigt på tværs af mange forskellige artsgrupper. Mest ekstremt blandt de største rovfugle, eksempelvis terrorfuglen, der udviklede sig til et kraftigt rovdyr, der udelukkende færdedes på landjorden. Hos de primitive fuglearter, herunder strudsene, forsvandt evnen til at flyve lige efter Kridt-Palæogen-grænsen for 66 millioner år siden, hvor alle flyveløse dinosaurer og større hvirveldyr uddøde. Andre grupper af mindre arter, f.eks. vandhøns, levede på isolerede steder som øer, hvor antallet af rovdyr var lavt, og udviklede sig derfor til landlevende fugle meget senere.

En trussel mod mange flyveløse arter fra de isolerede egne, er såkaldt naturaliserede arter af altædere, f.eks. rotter, svin og lignende.

Mange tamme fugle har mistet deres evne til at flyve over længere afstande, herunder tamhøns og ænder, mens deres vilde artsfæller kan flyve. Dog har en meget lille del af tamfuglene fuldstændigt mistet evnen til at flyve på grund af hård selektiv avl.

Referencer
Alexandria (Grækenland)

Alexandria eller Alexandreia (, Aleksándreia [ale'ksaŋðria]; før 1953: Gidas (Γιδάς, Gidàs [ʝi'ðas]) er en by i den regionale enhed Imathia i Makedonien, Grækenland. Dens befolkning var 14.821 ved folketællingen i 2011. Alexandreia er en by i hastig udvikling, der fokuserer på at sætte gang i sin økonomi gennem landbrug, merchandising, alternativ turisme og andre alternative tiltag.

Geografi 

Alexandreia ligger på den store slette nord for floden Haliacmon og vest for floden Axios, der hedder Kampania eller også Roumlouki. Dens økonomi er hovedsageligt baseret på landbrug. Området omkring Alexandreia har den største produktion af ferskner i Grækenland, og der dyrkes også æbler, pærer, tobak og bomuld i stor stil. Alexandreia ligger 19 km syd for Giannitsa, 23 km nordøst for Veroia og 42 km vest for Thessaloniki.

Kilder og henvisninger 

Byer i Grækenland
Centralmakedonien
El-dokumentation

El-dokumentation er et dokument der sikre at en  kundens el-installation er opsat efter foreskrevne regler og direktiver.

Man laver dokumentationen for at det bliver nemmere at servicere og/eller udvide senere, da man kan se for de forskellige kabler og føringsveje er trukket.

Se også
Elinstallationsrapport

Elektricitet
Scaleby Castle

Scaleby Castle er et country house, der ligger ilandsbyen Scaleby, Cumbria, England. Den oprindeilge borg på stedet blev opført i 1300-tallet og den blev udbygget i 1400-tallet, hvor den danede en stor fæstning.

UNde den engelske borgerkrig i midten af 1600-tallet blev den angrebet to gange af rundhovederne to gange, og den blev brændt. Den blev senere genopbygget for at blive den nuværende bygning.

I dag er det en listed building af første grad og et scheduled monument.
Det er sæde for Oliver Eden, 8. Baron Henley.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Aridaia

Aridaía (; , S'botsko; ) er en by og en tidligere kommune i den regional enhed Pella, Grækenland. Siden kommunalreformen i 2011 er den administrationsby i kommunen Almopia. Den ligger i det nordvestlige hjørne af den Pella og grænser op til den sydlige del af Nordmakedonien og det nordøstlige hjørne af den regionale enhed Florina. Dens landareal er 562,91 km². Indbyggertallet i selve Aridaia er 7.057, mens det i hele den kommunale enhed er 20.313 (folketælling 2011). Andre byer i området er Prómachoi (1.740 indbyggere), Sosándra (1.078), Ápsalos (1.121), Ápsalos (1.121), Loutráki (1.146), Polykárpi (1.049), Tsákoi (961), Voreinó (766) og Χifianí (767).

Byen blev tidligere kaldt "Αρδέα" (Ardea).

Aridea blev befriet den 4. november 1912 under 1. Balkankrig og begyndte at udvikle sig som by efter en flygtningestrøm fra Anatolien.

Kilder og henvisninger 

Byer i Grækenland
Centralmakedonien
Baylor University

Baylor University er et privat amerikansk forskningsuniversitet beliggende i Waco, Texas. Baylor blev grundlagt i 1845 af den sidste kongres i Republikken Texas. Baylor er det ældste uafbrudt fungerende universitet i Texas og en af de første uddannelsesinstitutioner i USA vest for Mississippifloden. Universitetet har et 400 hektar stort campus, som ligger ved Brazos River ved siden af Interstate I-35 mellem Dallas og Austin. Baylor University er tilknyttet baptistkirken og er verdens største baptistuniversitet. I 2021 havde Baylor et samlet antal studerende på 20,626 (15.191 bachelorstuderende og 5.435 kandidatstuderende eller højere).

Sag om seksuelle overgreb i 2010'erne 
Der var en skandale om seksuelle overgreb på Baylor University i 2010'erne, som opstod efter talrige påstande om og domme for seksuelle og ikke-seksuelle overgreb begået af studerende på Baylor University, hovedsageligt spillere på Baylor Bears' amerikansk fodbold-hold. I en periode fra omkring 2012 til 2016 undertrykte skolens ansatte rapporter om voldtægter og seksuelle overgreb. I 2015 hyrede Baylor Board of Regents advokatfirmaet Pepper Hamilton til at udføre en ekstern undersøgelse af Baylors håndtering af seksuelle overgreb. Rapporten, som bestyrelsen opsummerede i et offentligt "Findings of Facts"-dokument, fastslog, at Baylor ikke implementerede Title IX på en rettidig og effektiv måde, at Baylor-administratorer aktivt modarbejdede rapportering af seksuelle overgreb, og at sportsafdelingen undlod at håndtere seksuelle overgreb. Som reaktion på rapporten fyrede bestyrelsen Ken Starr som universitetets præsident, men beholdt ham som kansler og som professor på jurastudiet; han trådte tilbage som kansler kort efter og trak sig tilbage som juraprofessor i august 2016. Skolen fyrede også fodboldtræner Art Briles.

Referencer 

Universiteter i Texas
Etableret i 1845
Giannitsa

Giannitsa ( Giannitsa () er den største by i den regionale enhed Pella og hovedbyen i kommunen Pella , i periferien Centralmakedonien i det nordlige Grækenland.

Giannitsa hr et areal på 208,1 km2, og en befolkning på 31.983 mennesker (2011). Den omfatter de omkringliggende landsbyer (Mesiano, Melissi, Pentaplatanos, Archontiko, Ampelies and Damiano). Byen ligger i midten af Makedonien mellem Mount Paiko og Giannitsa-sletten, og er det økonomiske, kommercielle og industrielle centrum for Pella regional enhed. Europavej E86 (Græsk nationalvej 2) løber langs den sydlige del af byen.

Den tidligere lavvandede, sumpede Giannitsa-sø eller (antikke) Loudias-sø, der blev forsynet af Loudias-floden og ligger syd for byen, blev drænet i 1928-1932 af New York Foundation Company.<ref>Eugene N. Borza, In the shadow of Olympus: the emergence of Macedon (1992) , p. 289; Matthieu Ghilardi et al. , "Human occupation and geomorphological evolution of the Thessaloniki Plain (Greece) since mid Holocene", Journal of Archaeological Science 35 35':1:111-125 (januar 2008)</ref> Det omkringliggende sumpområde blev undertiden kaldt Borboros, slim eller Borboros Limen''. 

Omkring 7 km fra Giannitsa ligger ruinerne af det antikke Pella, fødested for Alexander den Store og hovedstad i det antikke Makedonien. Byen ligger 48 km fra Thessaloniki.

Kilder og henvisninger 

Byer i Grækenland
Centralmakedonien
Civil War (band)

Civil War er et svensk power metal-band fra Falun, Dalarna, Dalarnas län, Sverige, som blev dannet i 2012 af flere tidligere medlemmer af Sabaton.

Historie 
Civil War blev dannet i 2012 af guitarister Rikard Sundén og Oskar Montelius, trommeslager Daniel Mullback og bassist Daniel Mÿhr, som alle havde været grundlæggende medlemmer af Sabaton. Bandet fik kort efter deres forsanger, da Astral Doors forsanger Nils Patrik Johansson blev del af bandet. Det sidste medlem blev bassist Stefan 'Pizza' Eriksson.

Bandet udgav deres første album i juni 2013, kaldet The Killer Angels under Despotz Records. Guitarist Petrus Granar blev medlem af bandet under turneen for albumet.

Bandet skiftede herefter til Napalm Records, og udgav deres andet album Gods and Generals i maj 2015. Efter albumet var færdiggjort, forlod Oskar Montelius og Stefan Eriksson bandet. Bandet valgte ikke at erstatte dem, og fortsatte som et fem-mands band.

Bandet udgav deres tredje album, The Last Full Measure, i november 2016. Forsanger Nils Patrik Johansson forlod bandet en måned efter albumet blev udgivet. I februar 2017 blev Kelly Sundown Carpenter valgt som bandets nye forsanger.

Guitarist Rickard Sundén forlod bandet i 2021, og blev erstattet af Thobbe Englund.

Bandet har annonceret at de arbejder på et fjerde album, som er forventet at blive udgivet i løbet af 2022.

Tema 
På samme måde som Sabaton, så er temaet i Civil Wars tekster militær- og krigshistorie.

Medlemmer

Nuværende medlemmer 

 Daniel Mullback — trommer, støttevokal (2012–nu)
 Daniel Mÿhr — keyboard, støttevokal (2012–nu)
 Petrus Granar — guitar, støttevokal (2014–nu) bass (2015–nu)
 Thobbe Englund — guitar (2021–nu)
 Kelly Sundown Carpenter – forsanger (2017–nu)

Tidligere medlemmer 

 Nils Patrik Johansson — forsanger (2012–2016)
 Oskar Montelius — guitars, støttevokal (2012–2015)
 Stefan 'Pizza' Eriksson — bass (2012–2015)
 Rikard Sundén — guitars, støttevokal (2012–2021)

Tidslinje

Diskografi 

 2012: Civil War (EP)

Studio album

 2013: The Killer Angels
 2015: Gods and Generals
 2016: The Last Full Measure

Kilder

Eksterne henvisninger 

 Officelle hjemmeside

Metalgrupper fra Sverige
Musikgrupper fra 2012
Title IX

Title IX er en føderal lov om borgerrettigheder i USA, der blev vedtaget som en del (Title IX) af Education Amendments of 1972. Den forbyder kønsbaseret forskelsbehandling i alle skoler eller andre uddannelsesprogrammer, der modtager støtte fra den føderale regering. Det er Public Law No. 92-318, 86 Stat. 235 (23. juni 1972), kodificeret i 20 U.S.C. §§ 1681-1688. Det første udkast blev udarbejdet af repræsentant Patsy Mink med hjælp fra repræsentant Edith Green. Det blev derefter bearbejdet og fremlagt i Kongressen af senator Birch Bayh i Senatet og kongresmedlem Patsy Mink i Repræsentanternes Hus. Loven blev senere omdøbt til Patsy T. Mink Equal Opportunity in Education Act efter Minks død i 2002.

Referencer 

USA's love
Politik i 1972
Ligestilling
Menneskerettigheder
Alex Král

Alex Král (født 19. maj 1998) er en tjekkisk professionel fodboldspiller, som spiller for Bundesliga-klubben Union Berlin, hvor han er lånt til fra Spartak Moskva, og Tjekkiets landshold.

Baggrund 
Født i Slovakiet, Král flyttede til Tjekkiet med sin familie da han var barn.

Klubkarriere

Teplice og Sparta Prag 
Král begyndte sin karriere hos FK Teplice, hvor han gjorde sin professionelle debut i 2017. Han skiftede i januar 2019 til Sparta Prag.

Spartak Moskva 
Král skiftede til Spartak Moskva i september 2019.

Leje til West Ham United 
Král skiftede i august 2021 til West Ham United på en lejeaftale med en mulighed for at gøre aftalen permanent. Det lykkedes dog aldrig for Král at slå igennem hos West Ham, og muligheden for gøre aftalen permanent blev ikke taget.

Leje til Schalke 04 
Som del af FIFAs beslutning, kan enhver spiller kan få midlertidigt suspenderet sin kontrakt med russiske klubber som del af de internationale sanktioner imod Rusland over invasionen af Ukraine i februar 2022. Král tog denne mulighed i juni 2022, og skiftede i juli måned til Schalke 04 på en etårig aftale. Som del af aftalen, var han stadig Spartak Moskva spiller, bare med en suspenderet kontrakt.

Leje til Union Berlin 
Král skiftede i juni 2023 til Union Berlin, igen på en aftale som resultat af hans suspenderede kontrakt med Spartak Moskva.

Landsholdskarriere

Ungdomslandshold 
Král har repræsenteret Tjekkiet på flere ungdomsniveauer.

Seniorlandshold 
Král debuterede for Tjekkiet landshold den 26. marts 2019. Han var del af Tjekkiets trup EM 2020.

Titler 
Slavia Prag

 Tjekkiske 1. liga: 1 (2018–19)
 Tjekkiske pokaltunering: 1 (2018–19)

Referencer

Eksterne henvisninger 

 

Fodboldspillere fra Tjekkiet
Fodboldlandsholdsspillere fra Tjekkiet
Fodboldspillere fra FK Teplice
Fodboldspillere fra Slavia Prag
Fodboldspillere fra FC Spartak Moskva
Fodboldspillere fra West Ham United F.C.
Fodboldspillere fra FC Schalke 04
Fodboldspillere fra 1. FC Union Berlin
Deltagere ved det europæiske mesterskab i fodbold 2020
Sizergh Castle & Garden

Sizergh Castle and Garden er et country house og tilhørende haveanlæge, der ligger i Helsington, omkring 6 km syd for Kendal i Cumbria, England. Det ligger i det historiske county Westmorland. Den tidligste del af bygninge stammer fra slutningen af 1300-tallet eller begyndelsen af 1400-tallet. Ejendommen er ejet af Hornyold-Strickland-familien, men den drives af National Trust.

I 2016 blev Sizergh-ejendommen inkluderet i den nyligt udvidede Lake District National Park.

Det er en listed building af første grad.

Se også 
 Liste over borge og slotte i England
 National Trusts ejendomme i England

Referencer

Eksterne henvisninger 

Slotte i Cumbria
Christchurch Castle

Christchurch Castle er ruinen af en middelalderborg, der ligger i Christchurch, Dorset, England. Den tidligste del af murværket er blevet dateret til 1160. Det er en normannisk motte and bailey-fæstning, som er blevet anlagt inden for en endnu ældre saksisk burh der kontrollerede et overfarts sted på floden Avon.

Constable's House står i forbindelse med borgen, og det blev tilføjet i 160. Det er et sjældent eksempel på en normannisk privat hjem.

I dag bliver baileyen brugt til bowls-bane og voldgraven er blevet fyldt op. Dele af keepet og en stor del af Constable's House er dog stadig bevaret. Både borgen og Constable's House er listed buildings af første grad, og de drives af English Heritage som turistattraktion.

Se også 
 Liste over borge og slotte i England

Referencer

Eksterne henvisninger 

Slotte i Dorset
ATP Tour 2022

ATP Tour 2022 var den 33. sæson af ATP Tour, den professionelle tour for mandlige tennisspillere, siden etableringen i 1990. Touren bestod af 63 turneringer fordelt i tre kategorier, samt landsholdsturneringen ATP Cup og de to sæsonafsluttende turneringer, Next Gen ATP Finals og ATP Finals.

Touren afvikledes under COVID-19-pandemien, og kalenderen var derfor på visse punkter modificeret i forhold den sædvanlige sæsonkalender, f.eks. blev der ikke spillet nogen turneringer i Folkerepublikken Kina.

Tennissportens styrende organer, WTA, ATP, ITF og de fire grand slam-turneringer, tillod, at spillere fra Rusland og Hviderusland fra den 1. marts 2022 fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag på grund af Ruslands invasion af Ukraine. Desuden blev der ikke spillet turneringer i Rusland efter invasionen.

Turneringer

Kategorier 

ATP Tour 2022 bestod af 62 almindelige turneringer fordelt i tre kategorier:
 8 turneringer i kategorien ATP Tour Masters 1000
 13 turneringer i kategorien ATP Tour 500
 42 turneringer i kategorien ATP Tour 250

Hertil kom landsholdsturneringen ATP Cup samt de to sæsonafsluttende turneringer, ATP Finals og Next Gen ATP Finals.

Derudover indgår de fire grand slam-turneringer og Davis Cup også i tourens kalender, og resultaterne opnået i grand slam-turneringerne giver også point til ATP's verdensrangliste, selvom turneringerne ikke er ATP-turneringer.

Ranglistepoint 

Turneringerne var fordelt på følgende turneringskategorier med angivelse af de tilhørende ranglistepoint, spillerne opnåede afhængig af deres resultater.

Single

Double

Kalender

Finaler

Single

Double

Hold

Titler

Verdensranglisten 

ATP's verdensrangliste pr. . november 2022 gjaldt som rangeringen ved sæsonens afslutning.

Priser 

ATP Awards 2022 blev uddelt til følgende modtagere.

Kilder 
 ATP Tour Tournaments

Referencer 

 
Tennis i 2022